A BIZOTTSÁG 1487/2006/EK RENDELETE
(2006. október 9.)
a fölözött tejből származó kazein és kazeinátok előállítására nyújtott támogatás mértékéről szóló 2921/90/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 15. cikke b) pontjára,
mivel:
(1)
A fölözött tejből származó kazein és kazeinátok előállítására nyújtott támogatásról szóló, 1990. október 10-i 2921/90/EGK bizottsági rendelet (2) 2. cikkének (1) bekezdése meghatározza a fölözött tejből származó kazein és kazeinátok előállítására szánt támogatás összegét. Tekintettel a sovány tejpor belső piaci árának alakulására, valamint a kazein és kazeinátok a közösségi és világpiaci árára és különösen a kazein és kazeinátok általános drágulására, a támogatás összegét a jelenlegi helyzet fennállásáig nullára kell csökkenteni.
(2)
Következésképpen a 2921/90/EGK rendeletet módosítani kell.
(3)
Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 2921/90/EGK rendelet 2. cikkének (1) bekezdésében a „0,52 EUR” összeg helyébe a „0,00 EUR” lép.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. október 9-én.